CELEX: 32008D0077
Language: sl
Date: 2008-01-25 00:00:00
Title: 2008/77/ES: Odločba Komisije z dne 25. januarja 2008 o odobritvi načrtov za leto 2008 za izkoreninjenje klasične prašičje kuge pri divjih prašičih in cepljenje teh prašičev v nujnih primerih proti tej bolezni v Bolgariji (notificirano pod dokumentarno številko C(2008) 270)

26.1.2008   
            
            
               SL
            
            
               Uradni list Evropske unije
            
            
               L 23/28
            
         
      ODLOČBA KOMISIJE
   
   z dne 25. januarja 2008
   o odobritvi načrtov za leto 2008 za izkoreninjenje klasične prašičje kuge pri divjih prašičih in cepljenje teh prašičev v nujnih primerih proti tej bolezni v Bolgariji
   (notificirano pod dokumentarno številko C(2008) 270)
   (Besedilo v bolgarskem jeziku je edino verodostojno)
   (2008/77/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti drugega pododstavka člena 16(1) in četrtega pododstavka člena 20(2) Direktive,
   ob upoštevanju naslednjega:
   
               (1)
            
            
               Direktiva 2001/89/ES uvaja minimalne ukrepe Skupnosti za nadzor klasične prašičje kuge. Navedeni ukrepi vključujejo določbo, da morajo države članice po potrditvi primarnega primera klasične prašičje kuge pri divjih prašičih Komisiji predložiti načrt ukrepov za izkoreninjenje navedene bolezni. Navedena direktiva vsebuje tudi določbe glede cepljenja divjih prašičev v nujnih primerih.
            
         
               (2)
            
            
               Klasična prašičja kuga je prisotna pri divjih prašičih v Bolgariji.
            
         
               (3)
            
            
               Bolgarija je uvedla program za spremljanje in nadzor klasične prašičje kuge na celotnem ozemlju navedene države članice. Navedeni program še traja.
            
         
               (4)
            
            
               Odločba Komisije 2006/800/ES z dne 23. novembra 2006 o odobritvi načrtov za izkoreninjenje klasične prašičje kuge pri divjih prašičih in cepljenja teh prašičev v nujnih primerih proti tej bolezni v Bolgariji (2) je bila sprejeta kot eden od številnih ukrepov za boj proti klasični prašičji kugi. Odločba 2006/800/ES se uporablja do 31. decembra 2007.
            
         
               (5)
            
            
               Bolgarija je 15. oktobra 2007 Komisiji v odobritev predložila načrt za izkoreninjenje klasične prašičje kuge pri divjih prašičih in načrt cepljenja teh prašičev v nujnih primerih na celotnem ozemlju države.
            
         
               (6)
            
            
               Navedene načrte, ki jih je predložila Bolgarija, je Komisija preučila in ugotovila, da so skladni z Direktivo 2001/89/ES. Zato jih je treba odobriti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Načrt za izkoreninjenje klasične prašičje kuge pri divjih prašičih
   Načrt za izkoreninjenje klasične prašičje kuge pri divjih prašičih, ki ga je Bolgarija predložila Komisiji 15. oktobra 2007, na območju iz točke 1 Priloge, se odobri.
   Člen 2
   Načrt cepljenja divjih prašičev v nujnih primerih proti klasični prašičji kugi
   Načrt cepljenja divjih prašičev v nujnih primerih proti klasični prašičji kugi, ki ga je Bolgarija predložila Komisiji 15. oktobra 2007, na območju iz točke 2 Priloge, se odobri.
   Člen 3
   Skladnost
   Bolgarija sprejme potrebne ukrepe za uskladitev s to odločbo in jih objavi. O tem nemudoma obvesti Komisijo.
   Člen 4
   Uporaba
   Ta odločba se uporablja od 1. januarja 2008 do 31. decembra 2008.
   Člen 5
   Naslovnik
   Ta odločba je naslovljena na Republiko Bolgarijo.
   
      V Bruslju, 25. januarja 2008
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 316, 1.12.2001, str. 5. Direktiva, kakor je bila nazadnje spremenjena z Odločbo Komisije 2007/729/ES (UL L 294, 13.11.2007, str. 26).
   
      (2)  UL L 325, 24.11.2006, str. 35. Odločba, kakor je bila spremenjena z Odločbo 2007/624/ES (UL L 253, 28.9.2007, str. 43).
   
      PRILOGA
      
                  1.
               
               
                  Območja, kjer je treba izvajati načrt za izkoreninjenje klasične prašičje kuge pri divjih prašičih:
                  Celotno ozemlje Bolgarije.
               
            
                  2.
               
               
                  Območja, kjer je treba izvajati načrt za cepljenje divjih prašičev v nujnih primerih proti klasični prašičji kugi:
                  Celotno ozemlje Bolgarije.